มีอาการปวดท้องด้านซ้ายมาประมาณ 3-4 วันค่ะ ตอนแรกๆ เข้าว่าปวดเกร็งกล้ามเนื้อหน้าท้องเนื่องจากได้มีการออกกำลังกายโดยการซิทอัพ(16/1/63) ปกติก็จะหายใช้เวลาหายเพียง 1-2 วัน แต่ตอนนี้ผ่านมาแล้วประมาณ 1 สัปดาห์มีอาการเจ็บ ปวด เสียด คล้ายๆ อาการโรคกระเพาะแต่อาการปวดอยู่ด้านซ้ายช่วงใต้ซี่โครง ร่วมกับมีอาการปวดล่ามไปปวดหลังด้านเดียวกัน เวลากดบริเวณที่เจ็บจะมีอาการจุกๆ เวลาทานข้าวก็จะมีอาการเจ็บๆ จุกๆ ขึ้นมาค่ะ แบบนี้ควรไปพบแพทย์หรือไม่ค่ะ
สวัสดีครับจากที่เล่ามา อาการปวดท้องด้านซ้าย ร่วมกับอาการปวดเวลารับประทานอาหาร มีความเป็นไปได้ที่จะมีโรคในทางเดินอาหาร (โดยเฉพาะที่กระเพาะจากตำแหน่งใต้ซี่โครงซ้าย) เช่น1. กระเพาะอักเสบ2. กรดไหลย้อน3. ลำไส้อักเสบเบื้องต้น แนะนำให้รับประทานอาหารอ่อนๆ และหลีกเลี่ยงการดื่มอาหารรสจัด แอลกอฮอล์ ชา กาแฟ น้ำอัดลม ครับหากมีอาการปวดมาก จนรบกวนชีวิตประจำวัน หรือ รับประทานได้น้อย ก็ขอแนะนำว่าควรพบแพทย์เพื่อตรวจรักษาเพิ่มเติม ดีกว่าครับ อาการจะได้ไม่กำเริบอีกครับ